જાણીતા નાટ્ય અભિનેતા અને ‘ગુજ્જુભાઈ ધ ગ્રેટ’ ફિલ્મમાં ચમકનારા સિદ્ધાર્થ રાંદેરિયા કહે છે કે, “આ પરિવર્તન એ કેટલાંક યુવા દિગ્દર્શકો અને કલાકારોના પ્રયત્નોનું પરિણામ છે. ગુજરાતી ફિલ્મો પહેલાં સિંગલ સ્ક્રીનમાં જ ચાલતી અને શહેરોમાં પણ તેના પ્રેક્ષકો નહોતા, ગુજરાતી ફિલ્મો વિશે એવી જ માન્યતા હતી કે અહીંયાં આવી જ ફિલ્મો બની છે, પરંતુ પ્રેક્ષકો અને આજના જમાનાને સુસંગત ફિલ્મો હવે બનવા માંડી છે અને લોકોએ આ ફિલ્મોને સ્વીકારી છે. પ્રેક્ષકોની અપેક્ષાઓ હવે ખૂબ વધી છે તેથી તે પ્રમાણે ફિલ્મો આપવી પડશે. ગુજરાતી ફિલ્મો માટે અત્યારે સંક્રાંતિકાળ છે.”